Min dinge is so irriterend soos ’n vasberade muskiet wat landings- en bytplek soek terwyl jy hard probeer om 'n goeie nagrus in te pas.
As jy nie die nodige voorsorgmaatreëls tref nie, is dit amper seker jy gaan die volgende oggend met jeukerige bytplekke opstaan. In die somerson is die laaste ding wat jy wil hê jeukerige muskietbyte (glo my, ek weet!).
Volgens quickanddirtytips.com hou die reuk van knoffel muskiete op ’n afstand. Jy kan die knoffel deur middel van kos inneem of in water kook en in ’n spuitbottel giet.
'n Mens kry deesdae die fraaiste muskietnette wat jy rondom jou bed kan drapeer om die lastige makkertjies buite te hou.
Plaas oral in jou huis, op jou stoep en in jou tuin van die kerse om te verseker die olie stuit die muskiete in hul spore.
Plant plante soos roosmaryn, laventel en basilie om muskiete hok te slaan. Baie van die plante word in muskietafweerders gebruik en is maklik verkrygbaar. Plant sommer ’n paar plantjies in jou tuin; dit sal jou besig hou en die muskiete weghou. 'n Wen-wen situasie!